PTA dalk binnekort sy jakarandas kwyt | Maroela Media
PTA dalk binnekort sy jakarandas kwyt
Jakarandabome in Pretoria
Volgens navorsing deur die Universiteit van Pretoria kan dié stad dalk binnekort sy kenmerkende jakarandabome kwyt wees.
Volgens eNCA het dié navorsing bewys 'n swam is stadig besig om die bome dood te maak.
Mike Wingfield, 'n biotegnologie-kenner aan die Universiteit van Pretoria, het aan eNCA gesê die bome word bedreig deur 'n swam genaamd gano-derma wat dosyne jakarandabome jaarliks uitwis. "Die swam val die boom van binne af aan totdat die boom uiteindelik vrek," het Wingfield gesê.
Jakarandabome is in 1830 deur baron Von Ludwig na Kaapstad ingevoer. Ene mnr. Tempelmann het in 1888 die eerste twee jakarandabome na Pretoria gebring. Hy het hulle in Sunnyside geplant in die tuin wat hy vir Jakob Daniel Celliers uitgelê het. Jameson Clarke het saad van Australië ingevoer vir nog 200 jakarandabome.
Op 16 November 1906, op die 51ste herdenking van die stigting van Pretoria, het Clarke die bome aan die Pretoriase stadsraad geskenk. Frank Walton Jameson, wat destyds die stadsingenieur was, het in 1909 voorgestel dat die jakarandas as straatbome gebruik word en binne tien jaar het die getal jakarandas aangegroei tot sowat 17 000.
Jakarandas word ingevolge wetgewing beskou as "ongewenste eksotiese indringers" en die bome mag nie aangeplant of toegelaat word om te groei tensy dit reeds bestaan het voor die wysiging van die betrokke wet in Maart 2001 nie.
Amok in Kaapstad se middestad
Nóg 'n skokvideo van 'n aanval by 'n skool
en weereens so mut als wat mooi is in ons land [email protected] word, wats volgende.
Amper gedink die bome gaan afgesaag word omdat die naam bly. Vermakerigheid? Kan daar maar nie uitsondering gemaak word soos met Bloekombome? Terwille van kultuur?
Plant dan solank Vanwykshoute. Net sulke mooi pers blomme, en is inheems!
Ai Helena, waaroor baklei jy nou eintlik. Oor 'n swam wat bome doodmaak, en daaroor gebruik jy sulke taal.
Nou wat kan ons doen om die siekte te genees? Ek het 'n groot een in my tuin en wil hom nie verloor nie.